MLDataScientist/Wikipedia-uzbek-2024-05-01 huggingface dataset:
Aleksey Negmatov

Aleksey Negmatov (; 1986-yil 4-yanvar, Tojikiston) — tojik futbolchisi, markaziy va qanot himoyachisi. Futbol boʻyicha Tojikiston terma jamoasi aʼzosi, Tojikiston Respublikasi sport ustasi.

Biografiyasi 
Aleksey Negmatov 1986-yilning 4-yanvarida Tojikiston Respublikasida tavallud topgan.

Negmatov bolaligidan futbol bilan muntazam shugʻullana boshlagan. 200-yildan boshlab Tojikiston milliy terma jamoasi safida toʻp suradi.

Karyerasi 
Aleksey Negmatov 2006-yildan 2010-yilga qadar, asosan, Tojikistonning „Vaxsh“, Qoʻrgʻontepaning „Tojiktelekom“ hamda Oʻzbekistonning „Andijon“ klublarida faoliyat olib borgan.

Negmatov 2011—2012-yillarda „Regar-TadAZ“ terma jamoasi safini himoya qilgan, biroq 2013-yilning mart oyiga kelib, ushbu jamoani tark etadi va Koʻlobning „Ravshan“ klubi nomidan oʻyinlarda maydonga tusha boshlaydi. Ushbu klub tarkibida Negmatov 2013-yilda Tojikiston chempionligini qoʻlga kiritadi.

2014-yilgi mavsum boshlanishidan oldin Negmatov Tojikiston Oliy ligasida endigina oʻyinlarini boshlayotgan „Daleron-O‘roteppa“ jamoasi safiga qo‘shiladi va ushbu klub safida ham bir qancha yutuqlarga erishishga muvaffaq boʻladi.

Yutuqlari 
Aleksey Negmatov futboldagi faoliyati davomida Tojikistonning ikki karra chempionligini qoʻlga kiritgan, shuningdek, uch karra Tojikiston kubogi sohibiga aylangan.

2004-yilda Tojikiston milliy terma jamoasi safida Negmatov oʻzining debyut oʻyinlarini olib borgan, oradan ikki yil oʻtgach, 2006-yilgi OFK Chaqiruv kubogi gʻolibiga aylangan. Shuningdek, terma jamoa safida Negmatov xalqaro musobaqalarda ham maydonga tushirilgan boʻlib, oʻzining milliy terma jamoadagi ilk oʻyinini 2012-yilda Filippinga qarshi kechgan bahsda oʻtkazgan.

Manbalar

Havolalar 

 Profil na sayte „Regar-TadAZa“
1986-yilda tugʻilganlar
4-yanvarda tugʻilganlar
Yashayotgan insonlar
Futboldagi erkak qanot himoyachilari
Tojikistonlik erkak futbolchilar
Andijon klubi futbolchilari
Osiyo oʻyinlari 2006 futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Yulbaris Hamidov

Yulbaris Axmedovich Hamidov — sovet davri davlat arbobi, iqtisodchi va siyosatchi. Sovet Ittifoqi Kommunistik Partiyasi (KPSS) aʼzosi.

Biografiyasi 

Yulbaris Hamidov 1929-yilda tavallud topgan.

Yulbaris Hamidov mehnat faoliyatini 1954-yilda boshlab, asosan, iqtisodiy, ijtimoiy va siyosiy ishlarda faoliyat olib borgan.

Hamidov 1929—1985-yillarda turli lavozimlarda, jumladan, muhandis-mexanik, Qishloq xoʻjaligini mexanizatsiyalash fakulteti oʻqituvchisi, Namangan shahar partiya komiteti sanoat va transport boʻlimi boshligʻi, Andijon viloyat avtotresti mudiri, Andijon viloyat partiya qoʻmitasi sanoat va transport boʻlimi mudiri, Oʻzbekiston Kompartiyasi Andijon shahar komiteti birinchi kotibi boʻlgan.

Hamidov, shuningdek, O‘zbekiston SSR Oliy Sovetining 9- va 10-chaqiriqlari deputati etib saylangan.

Yulbaris Axmedovich Hamdiov 1985-yilda vafot etgan.

Manbalar

Adabiyotlar 

 O‘zbekiston SSR Oliy Soveti deputatlari: O‘ninchi chaqiriq. (Qisqacha biografik maʼlumot). — T .: Oʻzbekiston, 1981. — S. 83.

Mehnat Qizil Bayroq ordeni sohiblari
Oktabr Inqilobi ordeni sohiblari
1929-yilda tugʻilganlar
Yuriy Mentyukov

Yuriy Alekseyevich Mentyukov (1962-yil 7-fevral, Moskva, SSSR) — sovet va rus futbolchisi, yarim himoyachi, asosiy oʻyinlarini Moskvaning „Dinamo“ jamoasi safida olib borgan. Futbol boʻyicha SSSR kubogi sovrindori, sport ustasi.

Biografiyasi 
Yuriy Alekseyevich Mentyukov 1962-yilning 7-fevralida Moskva shahrida tavalud topgan.

Futbolchilik faoliyati 
Yuriy Mentyukov 10 yoshidan boshlab Moskvaning „Dinamo“ sport maktabida futbol bilan shugʻullana boshlagan. Uning ushbu jamoadagi birinchi murabbiyi V. P. Kesarev boʻlgan. Sport faoliyatining dastlabki yillarida Mentyukov oʻzining tezligi va oʻyin uslubi bilan unchalik koʻzga koʻringan sportchilardan boʻlmagan boʻlsa-da, biroq oʻyinni yaxshi kuzatishi, tahlil qilishi, qaror qabul qilishda shoshqaloqlik qilmasligi va oʻyinning eng kerakli joyida oʻzini koʻrsatishi bilan murabbiylar eʼtiborini tortgan.

1980-yil 21-noyabrda „Dinamo“ klubining asosiy jamoasi safida Mentyukov oʻzining ilk oʻyinni oʻtkazadi. Futbolchi „Dinamo“ safida jami 107 ta oʻyin oʻtkazib, umumiy hisobda 5 ta gol urishga muvaffaq boʻladi (SSSR chempionatida jami 93 ta oʻyin, 3 ta gol). 1984-yilda klub SSSR kubogini qoʻlga kiritadi. Aynan shu yilda Mentyukov ikki marta oyogʻidan jiddiy jarohat oladi va vaqtincha oʻyinlarda ishtirok etmaydi. Oradan biroz vaqt oʻtgach, yana oʻyinlarni boshlab yuboradi va ikkinchi liga bahslarida ishtirok etadi.

1989—1990-yillarda Mentyukov Andijonning „Spartak“ (Oʻzbekiston) klubi safida toʻp suradi.

Murabbiylik faoliyati 
1994-yilda Yuriy Mentyukov „Vympel Ribinsk“ jamoasi murabbiyi sifatida faoliyatini boshlaydi. Keyinchalik, Moskvadagi Krasnogvardeets oʻsmirlar sport maktabi hamda Chertanovo oʻsmirlar sport maktabi murabbiyi boʻlib ishlaydi. Oradan biroz vaqt oʻtgach, „Dinamo SDYUSSHOR“ klubi Mentyukovni murabbiylikka taklif qiladi va bir muddat oʻsha yerda futbolchilarga murabbiylik qiladi.

2007-yilga kelib Mentyukov „Dinamo“ klubining zaxira jamoasiga futboldan saboq bera boshlaydi.

Hozirda FC FSM klubida faoliyat olib bormoqda.

Yutuqlari 

 SSSR kubogi gʻolibi (1984)

Manbalar

Havolalar 

 „Dinamo“ futbol maktabining tarixi. 1962 yilda tugʻilgan jamoa (mavjud havola)
 Ishlash statistikasi. footbook.ru
SSSR sport ustasi
Andijon klubi futbolchilari
SSSR futbolchilari
Moskvada tugʻilganlar
Yashayotgan insonlar
1962-yilda tugʻilganlar
7-fevralda tugʻilganlar
Oleg Kamishev

Oleg Robertovich Kamishev (Kamishyov) (1967-yil 7-yanvar, Frunze, Qirgʻiziston) — sovet, qirgʻiz va rus futbolchisi, maydondagi vazifasi —hujumchi va yarim himoyachi.

Biografiyasi 
Oleg Kamishev 1967-yilning 7-yanvarida Qirgʻizistonning Frunze (hozirgi Bishkek) shahrida tavallud topgan.

Sport faoliyati 
Oleg Kamishev futboldagi faoliyati davomida Qirgʻizistonning yetakchi klublari safida toʻp surgan. 1983-yildan boshlab futbochi SSSR ikkinchi futbol ligasida Frunzening „Semetey“ kattalar futbol klubi tarkibida maydonga tusha boshlaydi. Biroq oradan koʻp vaqt oʻtmay, futbolchining oʻyindagi yuqori mahorati unga boʻlgan talabning ortishiga sabab boʻladi va aynan shu mavsumning oʻzida Kamishev respublikaning yetakchi klublaridan biri — „Alga“ jamoasiga oʻtadi.

1985—1986-yillarda Kamishev oliy liga tarbiyalanuvchilari chempionatida „Qayrat“ jamoasida oʻyin olib boradi.

1980-yillarning ikkinchi yarmiga kelib, futbolchi Oʻzbekiston SSR ikkinchi liga bahslarida Andijonning „Spartak“ jamoasi tarkibida oʻyinlarini davom ettirgan boʻlsa, SSSR chempionatining soʻnggi mavsumini Orenburgning „Gazovik“ jamoasi tarkibida oʻtkazadi.

SSSR parchalanganidan soʻng, Kamishev bir necha yil davomida Rossiyaning ikkinchi va uchinchi liga jamoalari va havaskor jamoalarida toʻp suradi. 1994-yilda Qozogʻiston oliy ligasida „Aktobe“ tarkibida faqat bitta oʻyin oʻtkazgan boʻlsa, 1994-yil 6-may kuni „Botir“ jamoasi nomidan oʻyinga tushadi.

Oleg Kamishev Rossiya klublari safida oʻyinlarini yakunlagach, Qirg‘izistonga qaytib, mamlakat chempionati oliy ligasida Bishkekning „SK Sverdlovsk tuman IIB“ (klub nomi keyinchalik „Parvoz“ga oʻzgartiriladi) klubi safida to‘p sura boshlaydi.

Yutuqlari 
1998-yilda Kamishev 10 ta gol bilan „SK Sverdlovsk tuman IIB“ klubining eng yaxshi toʻpurari deb topiladi. 1999 va 2000-yillarda esa Qirgʻiziston chempionatining bronza medali sohibiga aylanadi.

Manbalar 

Yashayotgan insonlar
1967-yilda tugʻilganlar
7-yanvarda tugʻilganlar
Bishkekda tugʻilganlar
Rossiyalik erkak futbolchilar
SSSR erkak futbolchilari
Andijon klubi futbolchilari
Yangiyer klubi futbolchilari
Maksim Krivoy

Maksim Viktorovich Krivoy (; 1988-yil 18-may, SSSR) — ukrainalik futbolchi, himoyachi.

Futbolchilik faoliyati 
Yetti yoshidan boshlab u Zaporojye viloyatining „Metallurg“ bolalar va oʻsmirlar maktabida taʼlim oldi.Maksimning birinchi murabbiyi E. Bulgakov hisoblanadi. Sport maktabida oʻqishni tugatgach, u „Metallurg-2“ jamoasiga, keyinchalik esa Metallurgning yoshlar jamoasiga oʻtkazildi. Metallurg asosiy tarkibi uchun toʻrtta oʻyin oʻtkazdi.

Premyer-ligadagi debyutini 2008-yil 18-mayda 2007/08-yilgi mavsumning soʻnggi turida Simferopolning „Tavriya“ jamoasiga qarshi safardagi oʻyinda boʻlib oʻtdi. U oʻyinning 52-daqiqasida Evgeniy Pisotskiy oʻrniga maydonga tushdi. Metallurg jamoasining asosiy tarkibida o‘rin egallashning imkoni bo‘lmagani uchun futbolchi 2010-yilda boshqa klubga o‘tishga qaror qildi. Buning uchun Maksim Oʻzbekiston chempionatiga yoʻl oldi va u erda Oʻzbekiston chempionati Oliy ligasida oʻynagan Namanganning „Navbahor“ bilan shartnoma imzoladi.

2013—2014-yillarda „VPK-Agro“ futbol klubi sport direktori Aleksandr Proshenko taklifiga binoan havaskorlar jamoasida oʻynagan. Uning tarkibida u Dnepropetrovsk viloyati chempioni va eng yaxshi toʻpurarga aylandi. Muvaffaqiyatli mavsum tugaganidan soʻng, Krivoy ikkinchi ligada „Makeevugol“ jamoasida sinab koʻrishga taklif qilindi. Yigʻin davomida Makeevka ustozi Spartak Jigulin futbolchining oʻyinidan mamnun boʻldi, shundan soʻng Krivoi klub bilan shartnoma imzoladi. 2014/15-yilgi mavsum oxirida u klubni tark etdi. 2015-yilda u Zaporojye viloyati chempionatida „Vektor“ (Bogatyrivka qishlogʻi) uchun oʻynagan. 2016-yildan u yana bir havaskorlar klubi „Tavriya-Skif“ jamoasi safiga oʻtdi.

Manbalar

Havolalar 

 FFU rasmiy veb-saytida ishlash statistikasi FFU rasmiy veb-saytida
 FootballFacts.ru FootballFacts.ru veb-saytida
18-mayda tugʻilganlar
1988-yilda tugʻilganlar
Yashayotgan insonlar
Ukraina futbolchilari
Navbahor futbolchilari
Oʻzbekistondagi chet ellik erkak futbolchilar
S-125

Sovet qisqa masofali zenit-raketa majmuasi.

SSSR Qurolli Kuchlari tomonidan 1961 yilda qabul qilingan. Eksport uchun 400 dan ortiq S-125  tizimlari sotilgan.

S-125 Pechora zenit-raketa majmuasi (ZRM) 20-18000 metr balandlikda, 3,5-25 km masofada past balandlikdagi boshqariladigan va uchuvchisiz aerodinamik nishonlarga qarshi kurashish uchun majmua sifatida ishlab chiqilgan.

S-125 ni loyihalashda asosiy vazifa er yuzasidan aks ettirish sharoitida raketalarni boshqarishning yetarli aniqligini olish zarurati edi. Buning uchun kosmik skanerlash ikkita o'zaro perpendikulyar tekislikda nishonning aks-sadolari va raketa javob beruvchisi signallarini qabul qilish uchun ishlatiladi va alohida antenna tomonidan yaratilgan ingichka to'lqin nishonni yoritish uchun ishlatiladi, bu esa "farq" raketani yo'naltirish usulidan foydalanishni ta'minlaydi.

"Fakel" konstruktorlik byurosida ishlab chiqilgan S-125 ZRMuchun raketa, ikki bosqichli, qattiq yonilg'i kuchaytiruvchi va quvvatlantiruvchi dvigatel.

ZRM S-125 Pechora  1961 yilda xizmatga kirdi va ikkita raketa bilan 560 m / s tezlikda uchadigan bitta nishonni 0,98 gacha nishonga urish ehtimoli bilan o'qqa tutdi.

Amaliyot davomida havo mudofaa tizimining jihozlari bir necha bor yangilandi.
Qurollar
Aleksandr Karsev

Aleksandr Karsev Vasilevich (1901-yil, Stalingrad — ?) — Fargʻonada harbiy kurslar partbyurosi kotibi, Namangan shahridagi partiya komitetining plenum byurosi aʼzosi, Andijon okrugi partiya komiteti plenumi aʼzosi. Millati rus, maʼlumoti oʻrta. 1918-yilda partiyaga aʼzo boʻlgan, 1912—1917-yillarda Stalingraddagi tijorat bilim yurtini, 1923—1925-yillarda Toshkentdagi Oʻrta Osiyo kommunistik unverisitetini tamomlagan.

Faoliyati 
1901-yilda Stalingrad shahridagi ishchi oilasida tugʻilgan
Otasi Stalingraddagi fransuzlarning „Dyumo“ zavodida slesar, mashinist boʻlib ishlagan. Keyinchalik neft sindikati zavodida faoliyat yuritgan.

1918-yili Karisindagi 2-sovet polkida harbiy xizmatni oʻtagan. 1919-yilda janubiy frontdagi 16-otliq diviziyada otliq komissar, 1920-yilida esa maxsus boʻlim komendanti boʻlib xizmat qilgan. Budyoniyning otliq korpusidagi 6-otliq diviziyasida, Rossiyaga chet el intervensiyasi davrida Krasnov, Denikinga qarshi janglarda qatnashgan. XX asrning 20-yillarida Buxoroda bosmachilik harakati kuchayib ketadi. Turkiyadan Anvar poshoning Turkistonga kelishi va sovetlarga qarshi kurashi avj olgan paytda qizil armiya Buxoroga otliq qismlarni safarbar qiladi. Shunda Aleksandr Karsev ham Buxoroga otliq qoʻshinlar tarkibida keladi. 1921—1926-yillarda Turkiston fronti 15-otliq polk, 8-boʻlimda eskadron komandiri boʻlib faoliyat yuritadi.
1926—1927 yillarda Fargʻonaga kelib, shahar partiya komiteti targʻibot-tashviqot boʻlimi mudiri oʻrinbosari boʻladi. Namanganda shahar partiya komiteti tashkiliy boʻlim mudiri oʻrinbosari sifatida ishlaydi. 1931—1932-yillarda Samarqandda „Pravda“ gazetasi muharriri yordamchisi vazifalarida ishlagan. 1932-yilda „Pravda vostoka“ gazetasi muharrir oʻrinbosari, 1934-yil VKP (b) Markaziy komiteti Oʻrta Osiyo byurosi, 1934-yil 16-iyulidan Oʻzbekiston Kompartiyasi Markaziy Komiteti madaniyat-targʻibot boʻlimi mudiri oʻrinbosari boʻlgan. 1935-yil 16-iyulidan shu yerda matbuot, targʻibot va tashviqot boʻlimi mudiri lavozimlarida mehnat qilgan.

Fargʻonada harbiy kurslar partbyurosi kotibi boʻlgan. Namangan shahar partiya komitetining plenum byurosi aʼzoligiga tayinlangan. Andijon okrug partiya komiteti plenum aʼzosi, Stalinobodda Tojikiston Kompartiyasi Markaziy komiteti plenum va byuro aʼzosi etib saylangan. Oʻzbek tilida yaxshi bilgan, erkin oʻqib yoza olgan.

Buxoro respublikasining „Qizil bayroq“ ordeni, SSSR Harbiy revolutsion sovetining Faxriy yorliqlari bilan taqdirlangan. SSSR Oliy sudi Harbiy kollegiyasi sayyor sessiyasining 1938-yil oktyabr oyida Toshkentda boʻlib oʻtgan yigʻilishida Karsev Aleksandr Vasilevich 10 yil qamoq jazosiga hukm qilingan. Keyinnchalik reabilitatsiya qilingan.

Manbalar 

1901-yilda tugʻilganlar

Stalingradda tugʻilganlar
Sovet davri qatagʻon qurbonlari
Yuriy Novoselsev

Yuriy Evgenievich Novoseltsev (; 1964-yil 26-mart) — sovet, rus va ukrainalik futbolchi. Himoyachi pozitsiyasida oʻynagan.

Futbolchilik faoliyati 
Professional faoliyatini 1986-yilda Oʻzbekiston SSRda „Andijon Paxtakor“ jamoasi tarkibida boshlagan. „Andijon“ jamoasi tarkibida SSSR Ikkinchi ligasida 2 mavsum davomida toʻp surib, 47 oʻyinda 7 gol urdi. 1988-yilda Olmaliqning „Metallurg“ jamoasida oʻynagan. Olmaliq jamoasi tarkibida SSSR Ikkinchiligasida 9 ta oʻyinda ishtirok etdi, lekin jamoaning ligada qolishi uchun yordam bera olmadi 1989-yilda Olmaliq jamoasidan „Okean Naxodka“ klubiga koʻchib oʻtdi. Naxodka jamoa safida Ikkinchi liganing Uzoq shar mintqasi ligasida toʻrtinchi oʻrinni olishida hissa qoʻshdi. 1990-yilda u Maykopning „Drujba“ jamoasida bitta oʻyin oʻtkazdi. 1991-yil Ikkinchi liganing Sharq mintaqisida birinchi oʻrinni olib SSSR birinchi ligasiga yoʻllanma olishida muhim hissasini qoʻshdi. 1992-yilda SSSR parchalanganidan keyin „Okean“ klubi Rossiya Premyer-ligasida toʻp surishni bsohladi. 1992-yil 3-aprelda Moskvaning „Lokomotiv“ klubiga qarshi 2-turda safarda „Okean“ jamoasining asosiy tarkibiga kirgan Novoseltsev Rossiyaning eng yuqori musoboqasidagi oʻyinlarda oʻzining debyut oʻyinini oʻtkazdi, 87-daqiqada Roman Tixonovetskiy bilan almashtirildi. 1993-yilda Zaporojyening Metalurg jamoasiga koʻchib oʻtdi. 1994-yildan 1995-yilgacha Dnestrovskiy shahrining „Dnestr“ jamoasida oʻynagan. 1996-yilda u Zaporojyening boshqa klubi — „Viktor“ klubida oʻynagan. Professional faoliyatini 1997-yilda „Polissya Jitomir“ klubida yakunlagan.

Manbalar

Havolalar 

 FootballFacts.ru saytidagi futbolchi profili FootballFacts.ru
 Futbolchining tashrif qogʻozi UPL rasmiy saytida
1964-yilda tugʻilganlar
26-martda tugʻilganlar
Yashayotgan insonlar
SSSR futbolchilari
Rossiya futbolchilari
Ukraina futbolchilari
Andijon klubi futbolchilari
Metallurg Olmaliq klubi futbolchilari
Amirbek Joʻraboyev

Amirbek Joʻraboev ( ạmy̰rbḵ; 1996-yil 13-aprelda tugʻilgan) – tojikistonlik professional futbolchi, Malayziya Superligasining Kedah Darul Aman klubida yarim himoyachi sifatida oʻynaydi.

Futbolchilik faoliyati 
Amirbek Moskvaning SSKA jamoasi tarbiyalanuvchisi hisoblanadi. U 2013—2014-yillar davomida „SSKA“ jamoasining farm klubida toʻp surgan. 2014-yilgi mavsumda vataniga, Tojikistonga qaytdi va Vahdat shahrining „Khayr Vahdat FK“ jamoasi bilan shartnoma imzoladi. 2015-yilgi mavsumda Belarusning „Shaxtyor Soligorsk“ jamoasi safiga oʻtdi.

2016-yil Belarusning „Shaxtyor Soligorsk“dan ketganidan soʻng Joʻraboyev „Belshina Bobruisk“ jamoasi bilan muzokarlar olib bordi, ammo shartnoma imzolanmadi. 2016-yilgi mavsumni yakunda Tojikistonning „Barki Tojik“ klubi safida boshladi. 2016-yilning iyun oyida Joʻraboev „Barki Tojik“ jamoasidan „Istiqlol“ klubi safiga oʻtgan edi. 2019-yilning 26-iyul kuni Joʻraboev 3 mavsumdan soʻng Tojikistonning „Istiqlol“ klubini tark etib, Oʻzbekiston Superligasi vakili Namanganning „Navbahor“ PFK bilan 6 oylik shartnoma imzoladi. 2020-yilning 7-avgust kuni Joʻraboev „Istiqlol“ klubiga qaytdi va klub bilan bir yillik shartnoma imzoladi.. 2022-yilning 10-mart kuni Joʻraboyev Istiqlolni tark tdi va Filippin futbol ligasida oʻynovchi „Yunayted Siti“ jamoasiga oʻtdi. 2022-yilning 10-dekabr kuni Joʻraboyev rasman Malayziya Superligasi klubi „Kedah Darul Aman“ jamoasi bilan shartnoma imzoladi. 2024-yil yanvar oyida Navoiyning „Qizilqum“ jamoasi bilan shartnoma imzolagan.

Xalqaro 
Joʻraboev milliy terma jamoa safidagi debyutini 2014-yilning 7-iyunida Estoniyaga qarshi oʻtkazgan.

Faoliyat statistikasi

Klub

Milliy terma jamoa 

2023-yil 17-iyun kuni oʻtkazilgan oʻyindagi aniq statistika

Yutuqlar 

 Istiqlol 

 Tojikiston ligasi (6): 2016,  2017,  2018,  2019,  2020,  2021 
 Tojikiston kubogi (2): 2016,  2018 
 Tojikiston Superkubogi (2): 2018,  2019 

 United City

 Paulino Alkantara kubogi (1): 2022

 Tojikiston

 Qirol kubogi : 2022

Manbalar

Havolalar 

 Amirbek Juraboev at National-Football-Teams.com
 Amirbek Juraboev at Soccerway

13-aprelda tugʻilganlar
1996-yilda tugʻilganlar
Yashayotgan insonlar
Tojikistonlik erkak futbolchilar
Erkak futbol yarim himoyachilari
Belorussiyadagi chet ellik erkak futbolchilari
Oʻzbekistondagi chet ellik erkak futbolchilar
Istiqlol Dushanbe klubi futbolchilari
FC Shakhtyor Soligorsk futbolchilari
Navbahor futbolchilari
Qizilqum klubi futbolchilari
Tojikiston milliy terma jamoasi erkak futbolchilari
Osiyo oʻyinlari 2014 futbolchilari
Oʻzbekiston Superligasi futbolchilari
Osiyo Kubogi 2023 futbolchilari
Vasiliy Yanushev

Vasiliy Minovich Yanushev (1852 — 1929) — Rossiya imperatorlik armiyasi general-leytenanti. Rossiya armiyasining Oʻrta Osiyo yurishlari, Xitoy yurishlari, Rus-Yaponiya va Birinchi Jahon urushlari ishtirokchisi. „Jasorat uchun“ yozuvi boʻlgan oltin qurol kavaleri. Qoʻqon xonligini tugatishda alohida jonbozlik koʻrsatgani uchun imperator Aleksandr II tomonidan „Qoʻqon xonligini zabt etgani uchun“ medali bilan taqdirlangan.

Tarjimayi holi 
1852-yil 25-martda (6-aprel) tugʻilgan, Yenisey viloyatining merosxoʻr zodagonlari oilasi vakili. 1869-yil 14-avgustda Sibir harbiy gimnaziyasida o‘qiganidan so‘ng 4-Orenburg harbiy bilim yurtiga kursant sifatida o‘qishga kirgan. 1870-yilda Orenburg maktabi yopilgandan soʻng, u 3-harbiy Aleksandr maktabiga oʻtkazildi va uni 1871-yil 24-avgustda Orenburg kazak armiyasining ot artilleriya brigadasida katta kornet ishlab chiqarish bilan tugatdi.

1873-yilda Yanushev Xiva yurishida qatnashdi, harbiy yutuqlari uchun 1874-yilda yuzboshilikka koʻtarildi (1873-yil 15-iyundan ish stajiga ega). 1874-yil 13-yanvarda u kazak raketa diviziyasining qoʻmondoni etib tayinlandi.

Qoʻqon yurishida faol qatnashgan. 1876-yil 27-fevraldan 4-aprelgacha Qoʻqon xonligiga qarshi harakat qilayotgan qoʻshinlar otryadining artilleriya boshligʻi boʻlgan. 1876-yil 1-mayda 1-sonli otliq kazak batalyonining komandiri etib tayinlandi (1879-yil 3-maygacha). 1877-yil 23-avgustda „xizmatdagi yutuqlari uchun“ Yasovul martabasiga koʻtarildi.

1878-yilda u Koʻlja yurishida qatnashgan.

Xitoy yurishi paytida Yanushev Janubiy Manjuriya otryadining artilleriya boshligʻi lavozimida edi. 1901-yil 11-iyulda „Xitoylarga qarshi ishdagi muvaffaqiyatlari uchun“ polkovnik unvoniga sazovor boʻldi va oʻsha yilning 18-avgustida „Jasorat uchun“ yozuvi mavjud oltin qurol bilan taqdirlandi. Harbiy xizmatlari uchun u 1-Trans-Baykal kazak batareyasi roʻyxatiga kiritilgan.

Birinchi jahon urushi boshlanganidan keyin Yanushev xizmatga qaytdi va 1914-yil 17-noyabrda Davlat militsiyasining 55-brigadasi boshligʻi etib tasdiqlandi. 1916-yil 14-martda u Simbirsk tumani evakuatsiya punktining tuzatuvchi boshligʻi etib tayinlandi. 1916-yil 29-oktyabrda „kasallik tufayli“ u xizmat vazifasidan boʻshatildi.

Oktyabr inqilobidan keyin u Sovet Rossiyasida qoldi. 1929-yilda u OGPU tomonidan hibsga olindi, bir necha oy qamoqda boʻldi, shundan soʻng u otib tashlandi.

Manbalar

Havolalar 

 Yanushev Vasiliy Minovich : [arx. 22.04.2020] // Proekt „Russkaya armiya v Velikoy voyne“. — Data obraщeniya: 22.04.2020.

1929-yilda vafot etganlar
1852-yilda tugʻilganlar
6-aprelda tugʻilganlar
Vladislav Vasilyev

Vladislav Andreyevich Vasilyev (; 1997-yil 10-aprelda tugʻilgan) — qozogʻistonlik professional futbolchi, „Ordabasi“ jamoasida oʻynaydi.

Futbolchilik faoliyati 
Vladislav Vasilyev Qaragʻandining „Shaxtyor“ jamoasi tarbiyalanuvchisi hisoblanadi. 2012-yilda Qozogʻistonning turli shaharlaridan kelgan 26 nafar yigitlar bilan birgalikda Braziliyaning „Ole Brasil“ akademiyasiga o‘qishga bordi.

2015-yilning mart oyida 17 yoshida „Taraz“ jamoasiga qarshi oʻyinda „Shaxtyor“ jamoasi tarkibida debyut oʻyinini oʻtkazdi. 31-mart kuni u oliy ligadagi ilk golini „Taraz“ klubi darvozasiga kiritdi.

2018-yilda u Belarusning „Energetik-BGU“ klubi bilan shartnoma imzoladi. U jamoaning mamlakat Belarus premyer-ligasida chempionlikka erishishida yordam berdi. Umumiy hisobda Belorus jamoasida 43 ta oʻyin oʻtkazib, 12 ta gol urgan.

2019-yilgi mavsum oʻrtalarida u „Dinamo Brest“ klubiga oʻtdi. U asosiy jamoada oʻz oʻrnini topa olmadi. 2020-yilning fevral oyida u Brest shahrining boshqa bor jamoasi Rux klubi tomonidan ijaraga olingandi. 26 ta uchrashuvda yorqin mavsum oʻtkazib, 8 gol urib, 6 golli uzatmani amalga oshirib, muxlislar fikricha jamoaning eng yaxshi futbolchisi deb topildi .

2021-yilgi mavsum Belorussiyaning „Energetik-BGU“ jamoasidan Oʻzbekiston Superligasi jamoasi, Andijonning „Andijon“ klubi safiga ijara shartnomasi asosida oʻtdi. 2022-yilning dekabr oyida u Energetik-BGU bilan yangi mavsumga tayyorlana boshladi.

Terma jamoada 
2013-yilda Qozogʻiston yoshlar terma jamoasi bilan birgalikda u ikkita turnir gʻolibi boʻldi. Qozogʻiston Prezidenti kubogida gʻolib boʻldi va musoboqada eng yaxshi futbolchi deb topildi.

2020-yil oktyabr oyida u Qozog‘iston terma jamoasi safida Millatlar ligasi guruh bosqichining 4-turi doirasida Belarus bilan safar o‘yinida debyut qilgan.

Yutuqlar 

 Belarus chempioni: 2019
 Qozog‘iston Superkubogi sohibi: 2022

Manbalar

Havolalar 

 
 Vladislav Vasilyev at FootballFacts.ru (in Russian)

Andijon klubi futbolchilari
O‘zbekistondagi futbol legionerlari
Qozogʻiston futbolchilari
Yashayotgan insonlar
1997-yilda tugʻilganlar